Jutges i advocats disposats a posar fi a la marginació del català als tribunals balears – CATzona\nSense comentaris a Jutges i advocats disposats a posar fi a la marginació del català als tribunals balears\nLa normalització de la presència del català als tribunals és una de les grans qüestions que queden pendents per a garantir al ciutadà que es respecti el seu dret a defensar-se en la llengua oficial en què millor s'expressi. La supremacia del castellà a la judicatura ha marginat completament la resta d'idiomes de l'Estat. Així és habitual que un cop s'entra a la sala de vistes, jutges, fiscals, advocats, procuradors i ciutadans s'hagin de comportar com monolingües en espanyol, encara que tothom allí present sigui catalanoparlant o almenys competent lingüísticament.\nAquesta anomalia, que defineix el caràcter centralista de l'Estat, podria tenir els seus dies comptats en una part dels Països Catalans. El Tribunal Superior de Justícia de les Illes Balears (TSJIB) s'ha marcat com a fita immediata promoure l'ús del català. Per aquesta iniciativa, l'alta instància judicial ha aconseguit implicar totes les forces vives d'aquest àmbit del territori. El Col·legi d'Advocats, el de Procuradors, el de Graduats Socials, la Gerència Territorial de Justícia, a més de l'Obra Cultural Balear i la Direcció General de Política Lingüística del Govern s'han afegit a una taula de treball que té com a objectiu canviar d'una vegada per totes la situació del català als tribunals.\nAl juny, arrencarà una campanya informativa que pretén fomentar la consciència lingüística de la ciutadania, per tal que exigeixi els seus drets a la judicatura. És només una primera acció, a la que seguiran peticions perquè s'imparteixin més assignatures en llengua catalana a les Facultats de Dret que té la Universitat de les Illes Balears arreu de l'arxipèlag; l'organització de cursos especialitzats en terminologia jurídica en català; la incorporació de tècnics lingüístics als jutjats o l'impuls dels serveis de traducció.\nEl gran escull amb què es trobarà aquest projecte que engloba el sector jurídic balear, és el paper que haurà de jugar el Ministeri de Justícia en aquesta qüestió. Històricament poc obert, com la majoria d'ens de l'Estat, a normalitzar l'ús de la resta de llengües oficials en el seu àmbit, és el Ministeri espanyol qui té les competències exclusives. És qui destina funcionaris d'altres territoris a les Illes Balears, sense unes nocions mínimes de català. No cal que l'aprenguin, no és obligatori.\nA més, cal afegir un problema més. Tot el sistema jurídic i la burocràcia associada se sustenta en el castellà. Per tot plegat, serà molt complicat que les altes instàncies ministerials empatitzin amb la campanya i acabin movent fitxa per encabir altres idiomes al seu esquema mental monolingüe, i garantir que d'una vegada per totes, es respectin els drets lingüístics del ciutadà.\n← #PressingERC: Més d’un centenar de persones criden “botiflers” i proclames a favor de Puigdemont davant la seu d’ERC → Els Mossos fan públiques les excuses més inversemblants per esquivar el confinament


-50% descompte - El Brujo - Teatro Cofidis Alcázar - Entradas de Vanguardia\nEl Brujo - Teatro Cofidis Alcázar\nAconsegueix les teves entrades per a "El brujo" en el Teatre Cofidis Alcázar de Madrid\nGaudeix de Rafael Álvarez El Brujo i els seus espectacles en el Teatre Cofidis Alcázar de Madrid.\nEl Lazarillo de Tormes - 23/05/2022\nEl Alma de Valle Inclán - 24/05/2022\nAutobiografía de un Yogui - Del 31/05/2022 al 27/06/2022\nDeixin-me dir-los alguna cosa: mai abandonaré al Lazarillo.\nCada vegada que el represento gaudeixo especialment. Mai he deixat de connectar amb el públic d'una manera especial. La satisfacció del goig no es pot fingir i jo gaudeixo de bo de bo amb aquesta obra.\nEl Lazarillo i jo hem rebut molt més del que tots dos hem donat. La compensació afectiva i emocional és molt gran i l'alleujament i la tranquil·litat major. Aquesta criatura de ficció va néixer amb un destí molt especial i per això segueix aquí.\nCom des del primer dia, sento un enorme privilegi en poder lliurar la meva veu i el meu cos a aquesta joia de la literatura. Aquest ens del món imaginari podria canviar el món real perquè fa de la fam i la necessitat un art, la recicla en saviesa. Enfront del dolor tenim dos camins: la queixa o l'art. I amb ironia, part de l'estat del neci, camina per l'aprenentatge i aconsegueix la saviesa. El Lazarillo tracta de la marginació, la fam i la vivència dura de la infància. Els paral·lelismes entre el món de l'infant que acompanya al cec i la situació de tants nens del tercer món que moren d'inanició són òbvies. La història es repeteix una vegada i una altra.\nCom gairebé sempre, aquesta situació és la conseqüència d'un món de desequilibris en el qual els béns estan descompensats. I neix de la falta de consciència davant el valor de la vida.\nL'obra afronta un problema universal: avui també l'apetència actual es mou entorn de l'ambició i el poder. És com una metàfora que tothom entén, és un món, un pou de vida i significats que et condueixen. Neix en una època d'enormes desequilibris entre el món oficial de la Cort i el real, de fam. I abans igual que ara, no es pot ser feliç en un món desgraciat, perquè les vides maltractades tenen a veure amb la teva. Almenys jo no puc.\nPer tot això, perquè Fernán Gómez va saber capturar l'ànima d'aquest murri, perquè m'apassiona recitar les seves aventures pels teatres; aquí està aquest meravellós relat, primordial per a mi, com ho és servir la necessitat del públic a cada moment. Una necessitat que pot ser de diversió, d'esclariment, de relaxo, d'un silenci o d'un crit. A saber.\nDurant el confinament em va inspirar aquest home singular i de vida vibrant. Va alleujar la meva melancolia i finalment em va curar de les dràstiques circumstàncies que estàvem vivint. Vaig viure amb ell la lluminosa redempció que confereix sempre als seus personatges. I vaig treballar amb el misteri senzill de les seves acotacions en «Divines Paraules» . Elles han estat per a mi les paraules d'aquells cecs que contaven històries assenyalant en un punter les imatges d'un teló. Aquí les tenen amb alguna cosa de la màscara de la seva vida en aquest teatre del món.\nPer a tots vostès: «El Alma de Valle Inclán»\nUna obra basada en l'obra del gran yogui i swami hindú Paramahansa Yogananda, impulsor del Tall Ioga a Occident.\nAutobiografia d'un Yogui, es va arribar a convertir en un dels llibres més llegits del món. Ha estat portada al cinema i aquesta és la primera vegada que arriba al teatre. En aquest text, Paramahansa Yogananda ens compta amb facilitat i molt sentit de l'humor els esdeveniments increïbles que va anar vivint al llarg de la seva vida.\nUna obra única que no deixarà a ningú indiferent.\n*-50% de descompte amb la targeta del Club Vanguardia per als espectacles El Alma de Valle Inclán i El Lazarillo de Tormes.\n-20% de descompte per a Autobiografía de un Yogui al Pati de Butaques.\nImprescindible presentar la targeta de soci per a accedir al recinte.\nEl Lazarillo de Tormes - Del 21/03/2022 al 23/05/2022\nEl Alma de Valle Inclán - Del 22/03/2022 al 24/05/2022\nAutobiografía de un Yogui - Del 04/04/2022 al 31/05/2022\nDilluns, dimarts: 20:30 h\nDimecres: 17:30 h\nEl alma de Valle Inclán:\nVersió i direcció: Rafael Álvarez, El Brujo\nDisseny de vestuari: Gergonia E. Moustellier\nRealització de vestuari: Talleres Moustellier\nDirectora de producció: Herminia Pascual\nCap tècnic: Oskar Adiego\nCom arribar a El Brujo\nEntradas De Vanguardia2022-05-18T13:07:21+02:00


La comunitat ‘bahà’í’ celebra els 200 anys del naixement de Bab | Oficina d'Afers Religiosos\nLa comunitat ‘bahà’í’ celebra els 200 anys del naixement de Bab\nEl dilluns, 28 d’octubre, la comunitat bahà’í d’arreu del món celebrarà el bicentenari del naixement de Bab (el precursor de Bahà’u’llàh), nascut a l’Iran el 1819. A Espanya la comunitat bahà’í, establerta des del 1947, compta amb més de 5.000 bahà’ís, repartits en unes 130 localitats; a Barcelona s’hi van establir el 1949.\nLa fe bahà’í va néixer el 1844 a Pèrsia. Els fundadors d’aquesta religió van ser Siyyid ‘Alí-Muhammad, el qual va adoptar el nom de Bab (la porta), i Mirza Husayn Ali Nuri, conegut com a Bahà’u’llàh (la glòria de Déu). El nom de la fe (bahà’í) deriva del de Bahà’u’llàh i vol dir pertanyent a Bahà. Bab va revelar els seus propis ensenyaments i el seu propi llibre de lleis. La seva missió va ser anunciar i preparar la gent per a la vinguda del promès per totes les religions: Bahà’u’llàh. El 1863 Bahà’u’llàh es va presentar com el missatger de Déu que Bab havia anunciat. Va proclamar que totes les religions són divines en origen i que totes són una única revelació de Déu que s’ha anat mostrant en diferents moments al llarg de la història a través d’Abraham, Moisès, Buda, Jesús o Mahoma. El seu propòsit era unir tots els pobles del món i aconseguir la pau i el progrés de la humanitat.\nLES CONVICCIONS FONAMENTALS:\nDéu en essència és incognoscible. Només es pot conèixer a través dels seus atributs i els seus enviats, que comuniquen el missatge diví a la humanitat.\nTots els fundadors de les diferents religions són portadors de la Paraula de Déu i els bahà’ís estan convençuts que la veritat fonamental de totes les religions és la mateixa. Les seves diferències són degudes a les diferents necessitats i capacitats de la humanitat en cada moment.\nEls homes i les dones som essencialment éssers espirituals. Els bahà’ís creuen que, després de la mort, la naturalesa espiritual de l’ésser humà perviu i continua evolucionant en altres esferes de l’existència i, per això, l’objectiu de la vida és desenvolupar el vessant espiritual de la persona, en totes aquelles qualitats que l’apropen a l’altra existència.\nEls bahà’ís, a més, s’han d’esforçar per millorar aquest món. Estan convençuts que la pau mundial no sols és possible, sinó que constitueix el següent pas en l’evolució social de la humanitat i han de treballar per aconseguir-la. Creuen en la igualtat entre l’home i la dona, en la necessitat d’establir un idioma internacional auxiliar i en la creació d’un govern mundial i un tribunal internacional de justícia. També en l’harmonia entre ciència i religió, i en la necessitat de la lliure recerca de la veritat.\nEls textos fonamentals bahà’ís són els que va deixar Bahà’u’llàh. Es conserven milers de textos i manuscrits autentificats de Bahà’u’llàh, molts d’ells dirigits als governants de l’època i als seus seguidors. Entre ells, destaquen especialment el Kitab-i-Aqdas, on es recullen les lleis bahà’ís, o el Kitab-iIqan, on es recullen els fonaments teològics i doctrinals de la fe.\nLa pregària és l’aliment de l’esperit. És molt important perquè permet estar en comunió amb Déu. L’oració és una de les vies que fan servir per desenvolupar el seu vessant espiritual.\nRebutgen la rigidesa en el ritual del culte perquè consideren que massa vegades ha estat motiu de discussió i divisió dins les religions. Avui dia l’ésser humà no necessita aquests símbols o ritus per expressar el seu amor envers Déu. No tenen cap persona que faci de mitjancera entre ell i Déu.\nUna pràctica compartida per tots els bahà’ís és el dejuni de dinou dies de l’últim mes bahà’í de l’any, el mes de glòria (del 2 al 21 de març). Durant aquest mes s’abstenen de menjar i beure des de la sortida fins a la posta del sol. El propòsit del dejuni és aprendre a sobreposar-se als desitjos per enfortir l’esperit. Però la disciplina fonamental, el que realment se’ls demana, és que estiguin tot el dia concentrats en Déu i mantinguin una actitud devota, evitant els pensaments i els comportaments negatius.\nLa fe bahà’í és força recent i està molt cohesionada. Per això no hi ha corrents o divisions en el seu si. Malgrat tot, constitueix una comunitat amb una diversitat molt àmplia perquè, tot i que segueix unes premisses fonamentals, tothom és lliure de viure la seva religiositat d’acord amb el seu entorn cultural.\nEL LLOC DE CULTE\nEn la fe bahà’í trobem tres tipus de lloc de culte.\nLa casa particular, on els membres de la confessió fan la major part de pregàries, ja que estan obligats a fer-ne una diària.\nEl centre bahà’í. Aquests centres, situats allà on hi ha una comunitat bahà’í, són els llocs on es fan els ensenyaments bahà’ís i on es troba la comunitat, especialment quan han de celebrar les grans festivitats de la seva fe. A Barcelona en trobem un al districte de Les Corts.\nLes cases d’oració. A tot el món només n’hi ha vuit, situades al Turkmenistan, als EUA, a Uganda, a Austràlia, a Alemanya, a Panamà, a Samoa i a l’Índia. Aquests llocs de culte, pensats perquè siguin relativament propers als bahà’ís de tot el món, són uns edificis certament espectaculars, tant per l’arquitectura com pel volum, i s’utilitzen només per a la pregària i la lectura dels textos sagrats (no es pot, a diferència dels centres, fer-hi ensenyaments o recitar-hi sermons).\nMés informació: Bahà’ís de Barcelona\nTemple del Loto. Casa d’Adoració de Nova Delhi (Índia).\nTemple de Wilmette (EUA)


Neix a la Costa Brava la primera xarxa d'itineraris a mar obert per a nedadors, una iniciativa\nNeix a la Costa Brava la primera xarxa d'itineraris a mar obert per a nedadors, una iniciativa pionera al món\nLa iniciativa arrenca amb nou rutes que s'estenen per 13 quilòmetres del litoral gironí i es vol arribar a les 25 l'estiu del 2016\n19/06/2014 12:32 | Actualizado a 19/06/2014 13:54\nEl projecte de Vies Braves, que ara ja és una realitat, es va començar a gestar l'estiu passat. Aleshores, es va fer una prova pilot al litoral de Sant Feliu de Guíxols i de Palafrugell. A tots dos municipis, es van habilitar carrils específics per a nedadors a mar obert, que resseguien un tram de costa paral·lel als camins de ronda.\nAra, l'èxit de la iniciativa -durant l'estiu, cada dia hi nedaven unes 60 persones- ha fet néixer tota una xarxa d'itineraris de nord a sud de la Costa Brava. Les Vies Braves arrenquen amb nou rutes, que en total sumen 13 quilòmetres, repartides en trams del litoral de set municipis (Llançà, Roses, l'Escala, Palafrugell, Platja d'Aro, Sant Feliu de Guíxols i Lloret de Mar). A més, al projecte també s'hi ha incorporat l'estany de Banyoles.\nEls itineraris tenen llargades compreses entre els 0,5 i els 2 quilòmetres i cadascun d'ells està convenientment abalisat amb boies. Segons concreta Sunyer, les Vies Braves s'obren a tres tipus de públics. "Per una banda, als triatletes i nedadors professionals; per l'altra, als esportistes i, finalment, a tots aquells qui els agradi fer snorkel i descobrir la riquesa del fons marí", explica el nedador.\nAbans d'entrar a l'aigua, però, cal informar-se. Per això, s'han instal·lat plafons a totes les platges des d'on s'arriba nedant a les Vies Braves. D'entrada, un plànol dibuixa cada itinerari a mar obert i també en dóna detalls tècnics (com ara la dificultat, la temperatura mitjana de l'aigua o la durada prevista per completar-lo).\nDesprés, el plafó també recull diversos consells de seguretat. "És molt important insistir-hi, perquè hem de tenir en compte que les Vies Braves no tenen cap socorrista que les vigili, i els qui decideixin nedar-hi ho fan sota la seva responsabilitat", explica el nedador d'aigües obertes. Per últim, els plafons també inclouen fotografies i una explicació de la diversitat d'espècies -tant peixos com flora- que es poden trobar al litoral de la Costa Brava.\nNatació i natura\nMiquel Sunyer explica que, precisament, la conjunció entre l'auge que viuen tant la natació en aigües obertes com el turisme de natura és el que explica que hagin nascut les Vies Braves. "Penseu que un projecte com aquest no tindria sentit en una costa homogènia com la del Maresme; precisament, és la riquesa del fons marí, les cales, platges i els racons que amaga la Costa Brava el que l'explica", concreta el nedador d'aigües obertes.\nLa iniciativa de les Vies Braves és pionera al món i s'ha impulsat a partir de la col·laboració público-privada. El Patronat de Turisme ha finançat el projecte, els ajuntaments s'han encarregat d'abalisar cada tram i Sunyer i l'empresa Technojetswim s'han encarregat d'estudiar les particularitats de cadascun dels itineraris.\nLes nou rutes que formen la xarxa es van abalisar el mes de maig i les boies es mantindran a lloc fins al novembre. L'any vinent, amb l'arribada del bon temps, es tornaran a col·locar. El projecte de Vies Braves, però, no es queda aquí. "El nostre objectiu és arribar a tenir 25 itineraris a vint municipis diferents del litoral l'estiu del 2016, i en total arribar a sumar 30 quilòmetres de Vies Braves", precisa Sunyer.\nLes Vies Braves es donaran a conèixer arreu a través d'Internet, blogs i revistes especialitzades. "Situarem la Costa Brava a primera línia mundial de la natació en aigües obertes", subratlla Miquel Sunyer.\nI precisament, per apadrinar-les, la presentació s'ha fet amb dos nedadors de primer nivell en aquesta especialitat. La catalana Ester Núñez, sots campiona del món, i l'argentí Damian Blaum, el número 1 mundial de natació de llarga distància en aigües obertes.\nTots dos han provat la Via Brava que surt de la platja gran de Sant Feliu de Guíxols i passa per la punta Garbí. A peu de platja, Blaum explica que al seu país, l'Argentina, "la natació en aigües obertes és molt popular", i que el projecte que ara neix a la Costa Brava li dóna "enveja sana".\nEl campió mundial explica que, sovint, entrenen en piscina, i que quan volen sortir a mar obert, ho han de fer "amb extrema cura". Per a ell, les Vies Braves permeten combinar l'entrenament amb "la descoberta" de tota la costa gironina.\n"Sempre diem que l'entrenament a la piscina és dur, perquè has de lluitar contra el cronòmetre constantment; però quan surts a mar obert, hi ha factors que un no domina; per això, crec que no té preu poder entrenar a la Costa Brava o, simplement, gaudir d'un lloc magnífic", conclou Blaum, definint l'esperit de les Vies Braves.


El pare de Guillem Agulló encapçalarà la representació d'Esquerra Republicana del País Valencià a les europees\nLa federació també ha triat els militants Rebeca Abad, Juanvi Salavert i Maria Pérez\nGuillem Agulló durant la seva intervenció al congrés d'ERPV que l'ha escollit com a representant de la federació valenciana en les llista d'ERC-Bildu-BNG a les eleccions europees ESQUERRA REPUBLICANA DEL PAÍS VALENCIÀ\nValènciaEsquerra Republicana del País Valencià (ERPV) ha escollit Guillem Agulló, pare del militant independentista assassinat per l'extrema dreta el 1993, com a principal representant de la federació valenciana en la llista d’Esquerra Republicana de Catalunya per a les eleccions europees del 26 de maig, que la formació compartirà amb Bildu i BNG.\nLa formació també ha triat les tres persones de la federació valenciana que acompanyaran Agulló en la candidatura. Es tracta dels militants d'ERPV Rebeca Abad i Brotons, Juanvi Salavert i Pons i la independent i activista mediambiental Maria Pérez i Company.\nAgulló ha justificat la decisió de participar en la llista electoral pel sentiment de solidaritat que sent davant la situació que es viu a tot l'Estat. "Em preguntava què podia fer davant la repressió que estem patint, i desitjava que em proposaren com a candidat d'Esquerra Republicana. Ho desitjava perquè amb Esquerra Republicana compartisc el dolor, la lluita pel benestar social, tot allò que representa la República i eixos valors que tenim com a poble sobirà".\nEl president d’Esquerra Republicana del País Valencià, Josep Barberà, ha assegurat que la tria de Guillem Agulló situa ERPV com "l’única força valenciana que planta cara a l’Estat". "La nostra és una candidatura plural de forces independentistes", ha conclòs.\nEsquerra Republicana del País Valencià Guillem Agulló eleccions europees 2019


Crònica Xerrada-debat Lluita Feminista i Internacionalisme: teixint xarxes entre pobles |\nCrònica Xerrada-debat Lluita Feminista i Internacionalisme: teixint xarxes entre pobles\nPublicat el 06/03/2013 per sevaarmarlagorda\nAhir dia 3 de març de 2013, una quarentena de dones, lesbianes i trans ens vam trobar a Can Vies per participar en el debat sobre feminisme i internacionalisme, organitzat dins de les jornades Se Va a Armar la Gorda 2013.\nVam començar la trobada amb un curs de Txalaparta, que va donar els tocs de sortida al vespre. Tot seguit, vam començar amb una dinàmica per reflexionar sobre com ens travessen diferents opressions i privilegis. Vam passar unes graelles on cadascú podia posar situacions d’opressió i de privilegi que ha viscut o viu respecte de vàries categories com gènere, sexualitat, ètnia, cultura, classe, edat, etc. La reflexió sobre el que havíem posat ens va servir per començar un debat sobre la complexitat de la relació entre totes les categories i les diferents formes com les vivim. Vam parlar d’opressions i privilegis en tots aquests àmbits i de la difícil separació entre totes aquestes categories i les variades maneres d’entendre-les que tenim entre nosaltres.\nEl debat va donar peu a la intervenció d’una companya de Gatamaula, que va explicar com des del nostre col·lectiu intentem integrar les diferències i quins són els reptes i dificultats que tenim com a feministes, anticapitalistes i independentistes.\nTot seguit, les companyes del Bilgune Feminista van explicar com entenen el subjecte polític feminista i la lluita feminista a Euskal Herria, integrant el feminisme amb el dret a decidir del poble basc i la lluita per una societat justa. Es va encetar un debat molt interessant sobre responsabilitat i desig en la política feminista, sobre compromís i lluita, sobre la necessitat de teixir aliances, i sobre d’altres discrepàncies i consonàncies entre nosaltres.\nVam acabar el vespre amb pintxos, beure i musiqueta i amb ganes de seguir debatent sobre molts dels temes que el temps no ens va permetre.\nMoltes gràcies a totes les que vam participar-hi i endavant amb la lluita feminista!!!\nL'entrada va ser publicada el Cròniques, Fotos per sevaarmarlagorda. Guarda l'enllaç permanent.


Residence San Teodoro 3 San Teodoro Itàlia - Ofertes d'hotels amb els MILLORS DESCOMPTES EN LÍNIA\nAl visitar San Teodoro, vosté es sentirà com a casa a Residence San Teodoro 3, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Residence San Teodoro 3, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aparell de televisió, nevera, forn microones, plat de dutxa, rentadora a cada habitació. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Gaudeixi d'incomparable serveis i d'una localització de prestigi a Residence San Teodoro 3.


Sortim de l'aula 9 candidates presenten els seus discursos electorals a l’INS Front Marítim!\nA l’Institut Front Marítim del Districte de Sant Martí s’han presentat fins a 9 candidatures a les eleccions al Consell Escolar del centre!\nAhir dijous 22 de novembre es fa dur a terme la presentació de totes les candidatures. Aquesta presentació va tenir un format oral, ja que cadascuna de les persones candidates va disposar d’uns minuts per fer el seu discurs electoral davant de la resta d’alumnat de l’institut. Això ha facilitat que l’estudiantat conegui les diferents propostes plantejades i que, per tant, pugui exercir el seu vot amb sentit i reflexió.\nEls discursos ban estar ben estructurats i plantejats, ja que gràcies al Punt JIP del centre totes les persones candidates van poder rebre formació prèvia sobre com concretar les seves propostes de canvi, com estructurar un discurs i com transmetre’l a nivell oratori.\nSi estàs llegint aquesta notícia i t’interessaria rebre formacions similars al teu centre tens dues opcions! Si ja disposes de Punt JIP al teu centre, ves directament a parlar amb les persones dinamitzadores i comenta’ls-hi. En cas que no disposeu de Punt JIP, pots sol·licitar a l’equip de direcció del centre que demani aquest servei a l’Ajuntament; és totalment gratuït! Per sol·licitar-lo, o bé demanar més informació, us podeu posar en contacte amb el CIAJ, Centre d’Informació i Assessorament per a Joves (ciaj@bcn.cat).\nLa propera setmana es duran a terme les eleccions al Consell Escolar i desitgem molta sort a totes les persones candidates!\nAinhoa Giménez – Dinamitzadora Punt JIP del Districte de Sant Martí


Ciutadans denuncia l'alcalde per mantenir la pancarta de 'Llibertat Presos Polítics' a l'Ajuntament | Ràdio Sabadell\nCiutadans denuncia l'alcalde per mantenir la pancarta de 'Llibertat Presos…\nLa pancarta de 'Llibertat presos polítics' continua generant polèmica/ Roger Benet\n26.03.2019 17:09 Karen Madrid\nCiutadans denuncia l'alcalde per mantenir la pancarta de 'Llibertat Presos Polítics' a l'Ajuntament\nEl grup municipal de Ciutadans ha denunciat l'alcalde de Sabadell, Maties Serracant, a Fiscalia per mantenir a la façana de l'Ajuntament els llaços grocs i la pancarta amb el lema Llibertat Presos Polítics, malgrat que la Junta Electoral de Zona havia demanat la seva retirada a través de dos requeriments. Des de la formació taronja consideren que el líder de la Crida podria estar cometent un delicte de desobediència. “Les peticions de la Junta Electoral són fermes, però han presentat al·legacions per esquivar-les. L'obligació de l'alcalde és complir la llei, no esquivar-la. Ho hem portat a Fiscalia perquè dictamini si el que està fent l'alcalde és un delicte de desobediència”, ha declarat a Ràdio Sabadell el regidor de Ciutadans José Luís Fernández. En aquest sentit, també titlla de “presa de pèl” el recurs presentat per Serracant en què pregunta a la Junta quina de les pancartes de l'Ajuntament cal retirar.\nMaties Serracant ha lamentat que Ciutadans hagi portat aquesta qüestió als jutjats, tenint en compte que “s'està a l'espera de resposta de la Junta Electoral als dos recursos presentats per l'equip de govern als dos requeriments”. “Fins que no hi hagi aquesta resposta, portar aquest tema a la Fiscalia no té cap altre interès que continuar judicialitzant un element que s'hauria de resoldre per altres vies més polítiques”, reitera l'alcalde. Amb tot, el líder de la Crida confia que la resposta de la Junta arribi aviat per “evitar que es facin males interpretacions” i insisteix que la decisió de retirar o mantenir la pancarta i altres símbols considerats partidistes es prendrà quan arribi aquesta resolució.\nLa denúncia de Ciutadans arriba després que aquesta mateixa formació i el Partit Popular denunciessin a la Junta Electoral que a la façana de l'Ajuntament de Sabadell lluïen símbols considerats partidistes durant el termini electoral. El consistori ha rebut dos requeriments de la Junta, un dels quals data d'abans d'aquestes dues denúncies; fet que porta a pensar a l'equip de govern que s'ha actuat d'ofici, traslladant a l'administració el mateix que es va demanar a la Generalitat però sense terminis. De moment, l'Ajuntament no ha rebut una resposta als dos recursos presentats, però fonts consultades per aquesta emissora apunten que arribarà de forma imminent i que reiterarà la necessitat de retirar la pancarta.


Solidaritat i cooperació | Santa Coloma Gramenet\nPrincipal Ajuntament PAM PAM anteriors PAM 2007 Pla d'Acció Municipal 2007-2011 Solidaritat i cooperació\nL’Ajuntament de Santa Coloma de Gramenet es planteja actualment la política de cooperació i solidaritat amb la ferma voluntat que esdevingui una política pública més i, alhora, part de la resta de polítiques municipals.\nEl pressupost del 2008 esdevé una fita històrica per a la ciutat, ja que s’ha superat el simbòlic 0,7% i s’ha arribat a l’1% dels recursos municipals que es destinen a les partides de cooperació i solidaritat. En aquest context, es proposen les actuacions següents:\nElaborar el Pla director municipal de la cooperació. Aquest Pla ha de redefinir la funcionalitat de la política de cooperació i solidaritat.\nObrir espais a nous protagonistes, a més participació: els centres educatius; el teixit comercial; les associacions culturals, esportives i veïnals... Per tant, en aquest sentit, treballar vers l’ampliació del Consell de Solidaritat i Cooperació.\nDotar d’un contingut estratègic els agermanaments per tal que esdevinguin instruments renovats de cooperació.\nPromoure la participació i l’espai per a l’intercanvi dels joves de la ciutat promovent estratègies coordinades amb les actuacions en l’àmbit de la joventut.


AMPA La Ginesta solidària – AMPA La Ginesta\nIñaki Garcia 29 desembre 2019\nDurant aquest nou curs, l’AMPA la Ginesta ha participat i organitzat diverses campanyes solidàries:\nEn primer lloc i en data 6 de novembre l’AMPA va fer una donació de material escolar a la Creu Roja de Castelldefels.\nEn segon lloc i durant els dies 26 i 27 de novembre vam organitzar un recapte d’aliments pel “Rebost”, Centre de distribució d’aliments de la Creu Roja de Castelldefels. En total vam recollir un total de 280 litres entre llet i oli.\nDurant la Jornada Solidària que va tenir lloc el passat 13 de desembre vam recollir un total de 866,65€ !!! L’AMPA ha arrodonit aquesta xifra amb fons del pressupost anual, augmentant la xifra fins a una donació total de 1.000€ que aniran destinats integrament a la Marató de TV3 que aquest any anava dedicat a les malalties minoritàries.\nI finalment, també vam entregar a Càrites de Castelldefels tota la roba del “Racó dels objectes perduts” que haviem acumulat durant 2 cursos escolars i que ningú havia reclamat durant tot aquest temps.\nEs per aquest motiu, que us volem informar de les nostres accions i de agrair-vos la vostra col.laboració ja que sense vosaltres tots aquests gestos de solidaritat i de compromís no serien possibles.\nPublicat a MaratoTV3\nEtiquetat maratóTV3, pati, Solidaritat\nEntrada anterior: V Torneig Pàdel La Ginesta – Enquesta valoració\nEntrada següent: Vídeo Festival de Nadal


Llagostera Ràdio - Absolt l'acusat de violar una companya de feina i agredir sexualment una menor a Palamós\nAbsolt l'acusat de violar una companya de feina i agredir sexualment una menor a Palamós\nL'acusat durant el judici a l'Audiència de Girona.\nArticle Anterior El jurat declara la parricida de Girona culpable d'assassinat però conclou que tenia les capacitats "molt disminuïdes"\nSegüent Article Els veïns del Pg. Pompeu Fabra de Llagostera decideixen que es facin les mateixes actuacions a l’altra banda del passeig\nLa fiscalia sol·licitava 12 anys de presó per un delicte violació i un delicte d'agressió sexual. També demanava 10 anys de llibertat vigilada i que no es pogués apropar a menys de 300m de les víctimes durant 5 anys.\nEn concepte de responsabilitat civil, volia que les indemnitzés amb 6.000 i 10.000 euros. Les dues acusacions particulars demanaven, en total, una condemna de 17 anys.\nnotícia comarcal\tpalamós\tjudici


Cursa nocturna per la salut a Sant Feliu — Informació i notícies sobre tot el que passa al Baix Llobregat i l'Hospitalet del Llobregat\nViernes, 17 de febrero de 2017 | Leída 27 veces\nCursa nocturna per la salut a Sant Feliu\nSolidària amb la lluita contra el càncer infantil\nPer segon any consecutiu, el Col·legi Verge de la Salut, amb el suport de l'Ajuntament, organitzaran aquest divendres 17 de febrer la II Cursa Nocturna per la Salut. Igual que en l'edició de l'any passat, es tracta d'un acte esportiu però no competitiu, i amb un important component solidari al darrera que és recaptar fons perquè l'Hospital de Sant Joan de Déu d'Esplugues disposi de més recursos per a la lluita contra el càncer infantil.\nLa cursa, de 5 quilòmetres de recorregut, presenta uns 90 metres de desnivell en total. Els organitzadors ofereixen als participants la possibilitat de fer-la corrent o caminant. La sortida és a les 20.30 h a la plaça de Catalunya, lloc on també estarà la meta d'arribada.


Serret diu que el Consell per la República s’ha “debilitat” per un “biaix partidista” Serret diu que el Consell per la República s’ha “debilitat” per un “biaix partidista” – El Món\nSerret diu que el Consell per la República s’ha “debilitat” per un “biaix partidista”\nL'exconsellera defensa que l'independentisme "no necessita més gent ni a la presó ni a l'exili"\nL'exconsellera d'Agricultura Meritxell Serret | ACN\nACN 17/03/2021 9:58 am\nL’exconsellera Meritxell Serret considera que el Consell per la República ha tingut un “biaix partidista” i ha afegit que això “l’ha debilitat”. En una entrevista a ‘Naciodigital’, la recent retornada de l’exili ha afirmat que tindrà un paper més rellevant en la pròxima legislatura “en funció del perfil que agafi”. En aquest sentit, ha defensat que “hauria de ser una eina per ajudar a organitzar la internacionalització i ser un espai de difusió del conflicte polític i de generació d’empatia i suports a la via política i democràtica”. L’exdelegada del Govern davant la Unió Europea ha defensat que l’independentisme “no necessita més gent ni a la presó ni a l’exili” i que els propers embats han de ser “per guanyar”.\n“L’últim que necessitem és alimentar i donar més motius a la repressió per condicionar la vida de les persones. Per tant, el que cal és continuar avançant cuidant-nos molt els uns als altres, fent gran el projecte independentista i generant confiança dins i fora al voltant de la República catalana. S’ha de picar pedra, arreglar els problemes de la gent, que està patint moltíssim. Primer hem de guanyar-nos aquesta confiança i credibilitat davant la ciutadania, consolidar i fer entendre que la República no vol excloure’ls sinó que és un bé per a ells”, argumenta.\nSerret explica que la decisió de tornar a Catalunya més de tres anys després va ser “progressiva” i que feia temps que hi pensava ja que no hi havia una euroordre que l’afectés.” Anava rumiant com desencallar la situació i vaig considerar que el context perfecte era el de les eleccions havent estat escollida com a diputada. És una evolució lògica i coherent que es va anar precipitant en les últimes setmanes”, ha afegit.\nL’exconsellera veu “evident” que cadascú dels exiliats per l’1-O té una situació personal i processal diferent. Segons Serret, que ella faci aquest pas endavant no afecta a la situació processal de la resta però, en canvi, en funció de com evolucioni, “pot establir escenaris i precedents que a la llarga poden ser positius”. Serret explica que van comunicar al Tribunal Suprem que compareixeria i que això suposava el risc que ho utilitzessin per fer una detenció ja que hi havia activada l’ordre de detenció i empresonament. I també ha expressat el seu patiment davant la possibilitat que es decretés presó preventiva després de la seva compareixença.\nPreguntada per si ara que ha tornat a Catalunya es veu formant part del Govern, ha respost que ha vingut per exercir de diputada, que “d’entrada” no es veu a l’executiu català i que el seu rol és com a diputada al Parlament. Sobre la possibilitat que pugui presidir el grup d’ERC a la cambra catalana, ha dit que no ve amb una idea “prexifada” i que ha de parlar amb els companys i companyes. “Tinc ganes de contribuir al projecte comú i estar a disposició del que sigui més convenient“, ha conclòs.\nPel que fa a la situació de l’exconseller Lluís Puig, que és diputat del Parlament des de l’exili, Serret espera que pugui votar. Una decisió que haurà de prendre la nova Mesa presidida per Laura Borràs. L’exconsellera ha assegurat que ERC farà “tot el possible” perquè pugui votar o delegar el vot i sigui “diputat actiu” en aquesta legislatura.\nUnitat 17/03/2021 10:34 pm\nUnitat Serret unitat. Despotricar no ens porta enlloc\nGROC 17/03/2021 12:30 pm\nEs nota que els i donen ordres els anti ERC\nDoctor Strangelove 17/03/2021 12:22 pm\nAra sortiran tots el hiperventilats de JxCash dient que és una traïdora! En fi, esteu acabats. Doc.\nPere de la Vila Reial 17/03/2021 11:45 am\nPer què no diu quin és el partit esbiaxat?\nfat boy 17/03/2021 11:17 am\nja se li va veient la poteta.\nNúria 17/03/2021 10:52 am\nNo puc entendee com er encara treu tants vots, vot independentidta vull dir, perque no actuen com a ral tenen gent dels Comund, tenen a en Maragall, tenen a en Tardà, tenen a la serret que ni ha iobert la boca te int l'altaveu que tenia al cor d'Europa, i ara despres d'estar cobrant per fer què per Catalunya, prenten que ens creguem que no han oactat res aquests d'Er, torna quan no toca, i quan arriba obra la boca per despotricar. Aquest tipus de paradits haurien d'estar fora de la politica si volem la independencia. Em provoca repugnancia pura i dura.


L’IGFA valora la nova llei de protecció de Marlins – ACPR\nACPR / Públic / L’IGFA valora la nova llei de protecció de Marlins\nDesprés de quatre anys de treball, els pescadors recreatius i les organitzacions conservacionistes marines ara podem celebrar una gesta poc comú: la Llei de Conservació de Peixos amb bec aprovada pel Senat i ara es dirigeix a l’escriptori del president Obama per la seva signatura. Molt pocs projectes de llei es converteixen en llei, per causa dels desacords partidistes del Congrés, però la Llei de Conservació de Peixos am bec ha estat aclaparadorament recolzada per tots dos partits a les dues cambres. El senador David Vitter, va patrocinar el projecte de llei original al Senat, i amb l’ajuda el senador de la Florida en Bill Nelson, varen fer màgia per aconseguir la seva aprovació.\nEl suport d’aquests congressistes clau ha reforçat la campanya per conservar les espècies de marlins que estaven en perill com indicaven tant IGFA i la Coalició Nacional per a la Conservació Marina (NCMC) des de 2008. Els seus esforços conjunts per instar Estats Units a prendre mesures més enèrgiques per protegir aquests valuosos i magnífics peixos també ha creat consciència en les comunitats pesqueres en la importància econòmica de la pesca recreativa al país i al món.\nRob Kramer, president de la IGFA, va dir que : “Els nostres campions del Congrés – especialment el senador David Vitter, el senador Bill Nelson i el representant Jeff Miller (R-FL) – són herois per als pescadors recreatius amés de els dirigents i els membres del Caucus d’Esportistes del Congrés han estat una força unificadora i ha conduit cap a la promulgació d’aquesta important legislació des del primer dia. La llei de Conservació dels marlins ajudarà a canviar el rumb de forma ràpida la reducció dels recursos de peix vela, marlins i peto. Això és una gran notícia per als pescadors recreatius i per persones que treballen en empreses de turisme, pesca recreativa i marins “.\nD’acord amb Ken Hinman, President de la NCMC, “Els EUA ja compten amb les mesures més fortes del món de conservació vigents per a peixos de bec, els lleons i els tigres del mar. Aquesta legislació ens ajudarà a buscar mesures similars a nivell internacional, on la sobrepesca comercial ha reduït severament les poblacions d’aquests magnífics gegants de l’oceà.\nL’evolució satisfactòria del projecte de llei al Congrés 112 també ha arribat amb l’ajuda de altres organitzacions de pesca recreativa, incloent el Centre per a la Conservació Costera, la Fundació Esportistes del Congrés, Guy Harvey Ocean Foundation, Keep Fishing Llatina i altres nombroses ongs de la comunitat del medi ambientalistes .\nL’assistència d’aquests grups i els seus membres ha estat vital per a la Llei de Conservació de Peixos amb bec, La veu de la comunitat de la pesca esportiva ha estat forta a Washington, i estem agraïts als partidaris del projecte de llei per fer-se sentir.


Nandu Jubany, Embotits Salgot i la Casa Riera Ordeix, entre els premiats en la IV Nit del Gourmet Català\nL’esdeveniment es va celebrar el passat dimecres 17 d’octubre al Palau de Pedralbes i va estar presidit per la consellera d’Agricultura, Ramaderia, Pesca i Alimentació, Teresa Jordà.\nAmplia presència osonenca en els premis que concedeix el Clúster Gourmet de Catalunya Catalonia Gourmet en la IV Nit del Gourmet Català.\nEl xef Nandu Jubany, del restaurant Can Jubany, va ser reconegut amb el premi Gourmet Català de l’Any 2018 per la seva trajectòria i el seu compromís amb els productes catalans.\nL’empresa osonenca Embotits Salgot, que enguany celebra el seu 90è aniversari, va rebre el Premi a la Trajectòria Empresarial, que valora les trajectòries més llargues i destacades per la seva contribució dins del sector del producte d’alimentació de qualitat a Catalunya.\nTambé d’Osona, la Casa Riera Ordeix va ser distingida amb el Premi al Producte Tradicional 2018 per la seva Llonganissa de Vic, reconeixent la tasca feta, sense deixar l’esperit fundacional, de donar a conèixer arreu del món un producte tan arrelat a la nostra terra.\nAltres guardons van ser el Premi al Creixement Empresarial en Innovació, per La Granja Foods, el Premi al Creixement Empresarial Internacionalització, per a Clos Figueras, i el Premi al Producte Innovador 2018, que ha sigut per a l’equip de la marca Snackissimo.


L'església de Vistabella: Jujol al Camp de Tarragona\nVistabella és un petit poble del Tarragonès que pertany al municipi de La Secuita. I allà, a menys de 3 km de l'estació de l'AVE del Camp de Tarragona, s'hi troba la impressionant església de Vistabella, una de les grans obres modernistes de l'arquitecte Josep Maria Jujol. El temple del Sagrat Cor de Vistabella és l'única església que Jujol va poder completar (la de la Mare de Déu de Montferri va ser dissenyada per ell però no va poder acabar-la). Per veure l'interior de l'església cal concertar la visita per telèfon, al 670 03 22 55. El preu de l'entrada és de 4 €, amb tarifes reduïdes per grups escolars i per a jubilats. Una excursió perfecta per a aquest estiu, en què alguns reivindiquen l'Any Jujol, en el 140 aniversari del seu naixement.\nFoto cedida per la parròquia de La Secuita.\nEl Sagrat Cor de Vistabella no és la Sagrada Família del Tarragonès. De fet, el plantejament arquitectònic de Jujol era molt més modest que el de Gaudí. Per començar, el terreny disponible era molt petit i el patrimoni tampoc era excessiu. Però potser gràcies a la modèstia del projecte, Jujol va poder dur a terme el conjunt de la construcció i veure-la acabada. Mentre treballava a l'Escola d'Arquitectura de Barcelona visitava puntualment Vistabella durant els caps de setmana i controlava l'evolució de les obres. De fet, les pintures de l'interior del temple van ser malmeses durant la guerra civil, però van ser restaurades per Tecla Jujol, la filla pintora de l'arquitecte, qui va dirigir personalment els treballs.\nDetall de l'església de Vistabella. Foto: Àngela Llop.\nEl millor modernisme low cost\nEl nucli de Vistabella no tenia església. Els veïns, encapçalats per Pere Mallafré, van decidir encarregar-ne una, i van pensar en Jujol, que solia passar temporades a la zona, a La Secuita. Aquest va acceptar l'encàrrec, tot i que el pressupost era molt modest. Va començar a construir-la el 1917, i la construcció va durar fins el 1923. Per adaptar-se a les necessitats dels veïns, Jujol va fer un temple de petites dimensions, integrat a un terreny de mida reduïda, fet totalment amb materials econòmics. Jujol era famós per ser capaç d'usar qualsevol material en les seves obres: reaprofitava fins i tot vells somiers o llaunes... A Vistabella va usar per construir i decorar l'església les pedres que es treien dels camps de vinyes (calices). Era les mateixes pedres amb que els pagesos solien fer marges o senzilles barraques i li van ser regalades per un propietari de la zona. A més a més, diuen que Jujol, que era molt devot, estava disposat a col·laborar en obres eclesiàstiques sense exigir grans honoraris, a desgrat de la seva fama, com també va fer-ho a l'ermita del Roser de Vallmoll, a l'Alt Camp.\nAltar major. Foto cedida per la parròquia de La Secuita.\nUna obra mimada per Jujol\nL'església de Vistabella moltes de les característiques pròpies de l'arquitectura de Jujol. Diuen que és una de les obres de les que ell se'n sentia més satisfet. De fet, asseguren que fins i tot va arrossegar carros carregats de totxos i pedres quan la construïen. La signatura de l'arquitecte és a un racó de l'altell, gairebé invisible, amb la frase: "Domini dilexi decorem domus tua": "Senyor: vaig estimar la decoració de la teva casa". Tot l'edifici està aguantats sobre grans arcs parabòlics, com les obres d'en Gaudí. Està coronat per una torre situada sobre l'encreuament dels arcs, de tal forma que la cúpula i el campanar es fusionen en una sola agulla. Jujol va usar les pedres per detallar el perfil de la cornisa, i les baranes de ferro forjat de sinuoses formes marquen la teulada. Per il·luminar el temple va recórrer als vitralls, amb dibuixos d'àngels. A l'interior, tal i com és habitual en l'obra de Jujol, hi predomina la policromia amb colors vius. De fet, Jujol va dissenya l'espai, justament, perquè quedessin grans panys de paret que pintar. Sabem que tots els elements decoratius, com les làmpares, van ser dissenyats pel mateix Jujol. L'element central de l'església és l'altar del Sagrat Cor, flanquejat pels altars del Roser i del Santíssim.\nL'església de la Mare de Déu de Montserrat a Montferri. Foto: Maria Rosa Ferré.\nEl Jujol tarragoní\nEl Sagrat Cor de Vistabella és una de les quatre obres de Jujol que es poden veure al Camp de Tarragona. Aquells que vulguin conèixer millor l'obra de l'arquitecte modernista, poden aprofitar l'anada a Vistabella per visitar les altres mostres de l'arquitectura jujolenca. Una de les més rellevants, sens dubte, és l'església de la Mare de Déu de Montserrat a Montferri, a l'Alt Camp, un santuari començat per Jujol i realitzat amb la mà d'obra dels veïns. Les obres van quedar aturades l'any 1930 i el santuari no es va completar fins els anys 1990. Però en la seva culminació es va respectar el projecte de Jujol i el santuari és un edifici impressionant situat sobre un turó i integrat a la natura del seu entorn. Al poble de Bràfim, també a l'Alt Camp, Jujol va fer una original font per al santuari de Lloret. Finalment als Pallaresos, al Tarragonès, hi trobem la Casa Bofarull, una casa de pagès reformada per Jujol, qui va convertir tant el seu interior com el seu exterior en una fascinant obra modernista, molt lluminosa, on brillen els dots de l'arquitecte per a la decoració. Per visitar-la, cal concertar cita prèvia.\nFoto de portada: Església del Sagrat Cor de Vistabella de Jujol. Foto: Àngela Llop.\nArquitectura Josep Maria Jujol, l'altre arquitecte modernista Gustau Nerín


Trump cancel·la la reunió amb Kim-Jong Un a Singapur - VilaWeb\nEl president nord-americà envia una carta al dictador nord-coreà en què li retreu l'actitud hostil i el convida a canviar per a reunir-se més endavant\nEl president dels Estats Units, Donald Trump, ha cancel·lat la seva reunió amb el dictador de Corea del Nord, Kim Jong Un, prevista pel 12 de juny a Singapur. En una carta, Trump ha explicat que ha decidit de suspendre la trobada per l’actitud d’hostilitat dels últims dies del dirigent nord-coreà i diu que la reunió en aquest moment és ‘inapropiada’.\n‘Serveixi aquesta carta per representar que la reunió de Singapur, pel bé de les dues parts, però en detriment del món, no tindrà lloc’, diu Trump. El president nord-americà afegeix que sentia que s’estava construint un diàleg enriquidor, no tanca la porta a reunir-se amb Kim Jong Un en un futur i li agraeix el gest d’alliberar els ‘ostatges’ que tenia, ciutadans nord-americans que van tornar amb les seves famílies.\n‘El món, i Corea del Nord en particular, han perdut una gran oportunitat per a aconseguir una pau perdurable i una bona i saludable prosperitat’, conclou Trump, que també convida el dictador nord-coreà a escriure-li o trucar-lo si canvia d’actitud.


Selecció de plans per aprofitar els últims dies abans no s’instal·li el fred a la ciutat\nDivendres, 6 de novembre de 2015 16:48h\nLa Mula celebra el seu 20è aniversari amb activitats tot el dissabte / Foto: Marc Rius\n1. Acosteu-vos al festival solidari “Música X la identidad” amb concerts de grups com The Penguins\nAvui divendres 6 a partir de les 21h a la sala Iberia l’organització HIJOS i el Bar de L’Ateneu han preparat el festival “Música X la identitat” amb l’objectiu de lluitar per la recerca de més de 500 nens que han estat robats per la dictadura argentina. El festival comptarà amb actuacions dels santfeliuencs The Penguins, els barcelonins Microguagua i el grup de Cornellà Muyackustic. Les entrades les podeu comprar per 5€ al Bar de l’Ateneu i a la Teteria Índia.\n2. Animeu-vos a la proposta d’evolució musical de Puput+Alppine DJ Set a Els Pagesos\nAl vespre, a les 23.59h a Els Pagesos teniu més oferta musical. Podreu gaudir del concert amb els artistes de Puput i Alppine DJ Set, que oferiran temes del seu segon àlbum més madur “Upupa Epops”, editat aquest darrer setembre i que proposa una barreja de mística i melodies pop que de ben segur que us generarà emocions a flor de pell. L’entrada és lliure, i podeu escoltar-los al seu Bandcamp.\n3. Seguiu la celebració amb el CineBaix a la Mostra de cinema llatinoamericà i àrab\nDel 5 al 15 de novembre al CineBaix se celebrarà la IXena edició de la Mostra de pel·lícules del CineBaix que comptarà amb 22 llargmetratges de Cuba, Marroc, Xile, Palestina, Colòmbia o bé Algèria que s’estrenen en primícia a Catalunya i molts dels quals encara no han arribat a les sales de cinema. L’oferta compagina documentals i ficció, una oportunitat per desafiar les convencions narratives del cinema i apostar pel canvi social. Durant 9 dies podreu gaudir de 22 pel·lícules de 15 països ben diferents. Trobareu més informació al seu web.\n4. Gaudiu del matí de dissabte amb les mulasses i la cercavila del 20è aniversari de la Mula\nDissabte podreu celebrar l’aniversari de la Mula amb les muleres, que han farcit la jornada d’actes per recordar que ja fa 20 anys que la bèstia balla pels carrers de Sant Feliu. A partir de les 11.30h, a la Plaça de la vila, podreu començar a veure la plantada de bèsties convidades, ballant amb els ritmes de la colla de percussió Els Cornuts. La cercavila començarà a les 12h del migdia, amb un recorregut pels carrers del voltant i acabant a la mateixa plaça. La Mula estarà ben acompanyada de la Mulassa de Barcelona, la de Manresa i la de Pallaressos.\n5. Celebreu la Festa de la mula i participeu a la seva gimcana\nA les 21h del mateix dissabte, la Mula organitza la Gimcana de La Mula que fins ara s’havia esdevingut durant les festes de primavera. Les inscripcions ja estan tancades, però podeu apuntar-vos al final de festa, a partir de les 23h al pati de l’Ateneu, on Carles & Marc DJ’s i Trifàzic animaran la vetllada amb la seva música i hi haurà barra amb preus populars.\n6. Activeu-vos amb un matí ben esportiu corrent la cursa La Sansi\nDiumenge a les 11h del matí sortint del pavelló Andrey Xepkin, podreu anar a córrer una de les curses més destacades de la ciutat: la Sansi. Hi ha possibilitat d’escollir entre distàncies de 5 o bé de 10km i gaudir d’un recorregut que passarà pel bell mig de Sant Feliu. El preu d’inscripció a la cursa de 5km sense xip propi i amb els obsequis és d’11.30€ i per la cursa de 10km de 13.30€ i la inscripció es pot efectuar a través de la pàgina web de la Sansi (link)\n7. Il·lusioneu-vos en família amb el 33è cicle d’espectacles familiars a la Xarxa\nEl diumenge a les 12h del migdia al Centre Parroquial gaudiu en família del conjunt de representacions teatrals ben imaginatives que organitza l’APEIJ Xarxa. En aquesta ocasió s’hi representarà “La caputxeta a la gola dels llops” i l’espectacle serà dut a terme a càrrec de Gaia contes musicals. Les entrades costen 6 euros.\n8. Gaudiu de la tarda teatral al Casino Santfeliuenc\nDiumenge a les 17.30h de la tarda al Casino Santfeliuenc aprofiteu per passar una tarda ben dramatitzada amb l’obra de teatre “Aquí no paga ni Déu!” que es podrà veure al Casino. L’acte es durà a terme a càrrec de la Cia. Matraka i promet reflexió i diversió.\n9. Aneu a moure l’esquelet amb els Balls de dissabte i diumenge\nEl dissabte a les 22.45h a la Sala Ibèria podeu tornar a celebrar la castanyada amb un ball que organitza l’Associació de Balls d’Envelat. I si no en teniu prou, el diumenge a les 17.30h al Centre Cívic de les Roses o bé a les 18h a La Unió Coral, aprofiteu per relaxar-vos i gaudir del ball per a la gent gran, que està obert a tothom.\n10. Últims dies per a visitar la mostra de fotografies del Patrimoni Industrial\nAprofiteu per acostar-vos al Centre Cívic de Mas Lluí i veure les imatges que han participat al Concurs de fotografies del Patrimoni Industrial, que ha organitzat CECBLL. Animeu-vos, teniu fins el diumenge per fer-hi un cop d’ull.\n4.\t 8 de novembre de 2015 18:39h\nDisculpeu, hi ha hagut un error. Ja ho hem modificat.\nXarxa Sant Feliu Sant Feliu de Llobregat\n3.\t 7 de novembre de 2015 18:49h\nDisculpeu, però els espectacles de Xarxa no poden ser gratuïts, a que les companyies són professionals i han de cobrar un catxé. A més hem de fer front a d'altres despeses dels espectacles: publicitat, sala, difusió.\nAixí que el preu de l'entrada és de 6€. (descomptes per associats).\nAquest diumenge gaudireu d'un espectacle musical\n2.\t 7 de novembre de 2015 18:49h\n1.\t 7 de novembre de 2015 18:49h


Arranca l'eix: PARES & FILLS\nPARES & FILLS\nPablo Picasso i el seu fill Claude.\nFotografia de David Douglas Duncan\nEstic inventant dos personatges, un pare i un fill, que han viscut tota la vida separats. M’agradava la idea de la “separació forçosa”, així com la de sentir, molt tard i només per part d’un d’ells, la necessitat de retrobar-se, potser amb la intenció de demanar perdó per no haver-ho fet abans. Aquest paper s’esqueia més al pare: vaig pensar que, fos quin fos el motiu de la separació, l’adult era el pare, i havia de ser ell qui iniciés la recerca del fill. En la fase d’escriptura en la que em trobo, penso que ja sé quina serà la causa de la separació (ho comentaré en un post futur), però aquesta causa no està (o sí) entre les idees generatrius que conformen el trencaclosques que ha d’encaixar abans de poder començar la novel·la. La idea primera, igual que ho era la del fet d’una obra de teatre sense espectadors, era la d’un pare que busca un fill quan és massa tard. Ve, com comentava en el post anterior, de la relació entre en Ben i en Samuel a L’habitació d’en Beckwitt (Empúries 2009). Pare i fill s’havien distanciat i, aparentment si més no, cap dels dos sentia la necessitat d’un retrobament. Encara més: semblava que l’evitaven. Quan finalment es produeix (al final de la segona part de la novel·la) el lector queda relegat a no saber què passa entre ells. Què es diuen. Si algú demana perdó a l’altre. No, tot això no ho vaig pensar mai, perquè sabia que no era el tema de l’obra.\nAra però, en aquest projecte nou, sí que hi havia d’haver un personatge que apostés pel retrobament. Un pare. Vaig escollir un dels actors que, l’any 1958, van representar per a ningú l’obra prohibida de Sartre, Les mans buides, al Patronat de Figueres. Ell seria el pare. Comparteix amb el meu propi pare la feina (telegrafista) i la seva afició al teatre (el meu pare, com ja he dit en una altra ocasió, va participar, també com a actor, en algun dels muntatges de Arlequín: és el de la foto, el que està assegut!). Al fill, en canvi, li he regalat el nom del meu pare, Vicenç. M’interessava, en un principi, que el fill fos actor professional, cosa que el pare no hauria aconseguit, i que visqués en una ciutat que, d’alguna manera, tingués relació amb el fet teatral (perquè s’hi fa molt de teatre, perquè hi ha bons teatres, perquè apareix en moltes obres dramàtiques). De la ciutat, si em permeteu, en parlaré més endavant, perquè aquesta ciutat en sí mateixa, era una de les idees del trencaclosques inicial, i ella, aquesta ciutat que vaig recórrer l’any 2007 durant una setmana sencera, em va portar a voler escriure aquesta història.\nTal com avanço en el procés d’escriptura, he descobert que el fet que el fill fos actor no resultava fonamental. Però sí era convenient que fos un creador (una mica com en Samuel, que no era actor com en Ben, sinó artista plàstic) i que s’hagués proposat generar una obra que tingués certa similitud amb el projecte d’estrenar una obra prohibida com havia fet el seu pare en la seva joventut a Figueres. Penso en una obra per a no ser admirada. En una peça per no ser feta/representada. M’interessa aquesta coincidència de propòsits, separats en l’espai i en el temps, però amb la mateixa voluntat transgressora o subversiva.\nLa separació entre pare i fill, el seu allunyament forçat, m’impulsa a jugar amb dues èpoques. Si el pare va estrenar l’obra prohibida l’any 1958, el seu fill Vicenç realitzarà el seu projecte en l’actualitat (2009?). Se m’obren múltiples possibilitats: el seu pare arribarà a temps per assistir a la seva creació? Interferirà, amb la seva presència, la intenció del fill de presentar-la sense ningú? Tindrà, doncs, un espectador?\nFa quinze dies vaig decidir que el fill seria un performer. Faria accions, intervencions efímeres que es realitzen en directe, en un espai i un moment concret, i que en tot cas poden quedar enregistrades. El mes de novembre passat vaig ser a Madrid. Amb la meva amiga Rosa Serra vam visitar l’exposició de l’artista i performer Marina Abramovic a la galeria La Fábrica. Sempre he admirat aquesta dona (en parlaré al post següent) i, casualitats de la vida, la vam trobar un parell d’hores després, en persona, al Centro Nacional de Arte Reina Sofía.\nMarina Abramovic. "The Kitchen".\nEtiquetes de comentaris: L'habitació d'en Beckwitt, Marina Abramovic, performer


Ajuntament de Sant Cugat - L’Ajuntament ha invertit aquest estiu 1,6 milions d’euros en més d’una vintena d’actuacions de millora a la ciutat\n01 de setembre 2017 Territori\nL’Ajuntament ha invertit aquest estiu 1,6 milions d’euros en més d’una vintena d’actuacions de millora a la ciutat\nBona part de les inversions s’han destinat a fomentar la mobilitat sostenible i un entorn urbà de qualitat.\nL’alcaldessa, Mercè Conesa, ha visitat aquest matí algunes de les obres de millora que l’Ajuntament ha anat executant aquest estiu. Conesa ha explicat que l’objectiu d’aquestes actuacions és “seguir impulsant un entorn de qualitat a Sant Cugat i potenciar el benestar de la ciutadania” i ha remarcat que s’han centrat en quatre eixos estratègics de ciutat com són “fomentar la mobilitat sostenible i un entorn urbà de qualitat, impulsar camins escolars segurs, seguir millorant els barris i revaloritzar el Monestir”.\nL’alcaldessa ha estat acompanyada per la tinent d’alcalde d’Entorn Urbà, Mobilitat i Seguretat Ciutadana, Cristina Paraira; la tinenta d’alcalde de Presidència, Cultura i Promoció de la Ciutat, Carmela Fortuny; i el tinent d’alcalde d’Urbanisme, Economia i Hisenda, Damià Calvet.\nEn total aquest estiu han estat en marxa a la ciutat més d’una vintena d’obres amb una inversió d’1,6 milions d’euros. Destaquen, per exemple, les obres per integrar el carrer de la Creu a la xarxa de carrers de vianants del centre. Uns treballs que s’acabaran a finals de setembre i que reforçaran la connexió de l’eix que comença a la plaça de Lluís Millet amb el barri del Monestir – Sant Francesc. D’altra banda, també cal destacar les obres per instal·lar enllumenat públic a l’avinguda Generalitat, que formen part d’un projecte de millora del PAE de can Sant Joan que continuarà aquesta tardor amb la construcció de tres nous aparcaments i més carrils bici.\nPrecisament aquest estiu s’ha fet un esforç important en la creació de nous trams de carril bici, com el que uneix Coll Favà amb l’avinguda Alcalde Barnils, que ja està en funcionament. La voluntat és facilitar la mobilitat sostenible cap als centres d’activitat empresarial i cap als centres escolars. Es tracta, a més, de projectes demandats i proposats per la ciutadania en el marc dels pressupostos participatius de la ciutat.\nPel que fa als camins escolars, s’han fet ampliacions i millora de les voreres en els carrers que toquen a les escoles com La Floresta, Ciutat d’Alba i Collserola. D’aquesta manera, es volen garantir uns camins escolars més segurs i còmodes per als infants.\nDurant els mesos d’estiu també s’ha aprofitat que baixa l’activitat per potenciar l’actuació als barris amb obres com la rehabilitació del pont per a vianants i ciclistes que uneix el Camí de Can Gatxet amb l’avinguda del Carril per sobre de la via dels FGC, la urbanització del carrer Planeta de la Floresta, o la segona fase de les obres del carrer de Sant Francesc d’Assís, a Les Planes.\nPotenciar el Monestir\nD’altra banda, aquest mes d’agost ha començat una primera fase de les obres de consolidació del Monestir, que s’allargaran durant els propers anys per reparar els elements malmesos del conjunt arquitectònic i garantir-ne així la seva preservació i projecció.\nA més, s’han dut a terme altres obres com la millora de la plaça del Coll o diversos projectes sorgits dels pressupostos participatius o de les partides de lliure disposició dels barris, com circuïts de salut en diferents punts del municipi, l’inici de l’arranjament i millora de les vores de Collserola o la millora d’algunes cruïlles regulades per semàfors per fer-les més segures per a les persones invidents.


2012.04.17 • OIX > TALAIXÀ | Societat (i) limitada\n← 2012.04.15 • HALF LE BACCHUS • FRANÇA\n2012.04.29 • B Banyoles →\nJa baixant de Homs (França) on en Pep havia fetla Half Le Bacchus, ens vam aturar a Bas on vam decidir fer alguna caminada per estirar les cames. La idea era aturar-nos per la frontera o L’Empordà, però el fort vent que feia i anunciaven pels propers dies ens va fer seguir cap a l’Alta Garrotxa.\nVolíem sortir d’Oix i arribar-nos fins a Sadernes per Talaixà i tornar pel Grau d’Escales, però vam ser massa pretensiosos.\nAproximació a Talaixà\nAixí que a la que vam arribar a Talaixà on hi ha un refugi no guardat i molt ben conservat i l’ermita de Sant Martí, vam decidir recular pel Pont de Sant Valentí. Aquesta opció es va veure truncada perquè s’havia de grimpar un grau que la Núria no podia salvar…, així que vam recular pel mateix camí d’anada. En total 7 hores caminant, massa per només voler estirar les cames.\nResta pendent arribar-nos a Sadernes, perquè el paratge s’ho mereix.


Holiday home Hemmet 168 Hemmet Dinamarca - Ofertes d'hotels amb els MILLORS DESCOMPTES EN LÍNIA\nHoliday home Hemmet 168\nMés informació sobre Holiday home Hemmet 168\nSi el que està buscant és per un hotel ben situat a Kragelund, no busqui més enllà de Holiday home Hemmet 168. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Holiday home Hemmet 168 és compromet a que la seva estada sigui el més còmoda possible. S'admeten animals de companyia són només algunes de les comoditats que fan que Holiday home Hemmet 168 sigui diferent dels altres hotels de la ciutat.\nGaudiu de les comoditats d'alta gama com ara calefacció, aparell de televisió, TV satèl•lit/cable, reproductor de DVD/CD, nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Kragelund, faci de Holiday home Hemmet 168 la vostra llar.


FC Barcelona-SG Flensburg: Segona part\nEl calendari porta a repetir un partit de Final a Quatre vuit dies després de jugar a Alemanya\n22 de nov. 14\nDiumenge a les 19.30 h, en directe per Esport3, el Barça i el Flensburg viuran el segon duel en dues setmanes. A la VELUX EHF Champions League, en el darrer partit de la primera volta i en el primer de la segona, a la fase de grups, es repeteix el rival. Un doble Barça-Flensburg per entrar a la fase final de la primera gran part de la temporada.\nUn triomf amb pas cap a vuitens\nSi els blaugranes guanyen avui l'SG Flensburg-Handewitt tindrien resolt el pas a vuitens de final, ja que seria segura la seva classificació entre els quatre primers classificats de la primera fase.\nAquest fet no preocupa Xavi Pascual i els seus homes, conscients de la dificultat de jugar contra el vigent campió d’Europa. El Barça d’handbol té a la retina el que va suposar el partit a Flensburg i la qualitat del seu rival.\nPer avui Pascual té a disposició la totalitat de la primera plantilla, i posarà a l’acta del partit els 16 jugadors del primer equip.\nEl vigent campió d’Europa, l'SG Flensburg-Handewitt, visita el Palau Blaugrana amb necessitat de punts. Dues derrotes, davant el Kolding i el FC Barcelona, fan que els homes entrenats per Vranjes hagin de sumar per no despenjar-se dels dos primers llocs.\nA Barcelona hi han arribat amb el seu equip de gala, en què destaquen l’exblaugrana Mattias Andersson a la porteria, Eggert i Lasse Svan als extrems, Glandorf a la primera línia i la feina d’homes com Kallsson, Nenadic i Kaufmann.\nEl record del partit d’anada és ben present en els alemanys, que buscaran un triomf a Barcelona per redimir-se de la derrota per 33 a 37 del dissabte passat a Flensburg.


La intel·ligència d'Àustria tenia identificat un dels terroristes de Viena - Diari de Girona\nLa intel·ligència d'Àustria tenia identificat un dels terroristes de Viena\nKujtim Fejzulai, un jove de 20 anys, ja havia estat empresonat per intentar unir-se a Estat Islàmic a Síria\nLa intel·ligència d'Àustria tenia identificat un dels terroristes de Viena Diari de Girona\nEls serveis d'intel·ligència d'Àustria tenien fitxat el terrorista abatut en la cadena d'atacs gihadistes de Viena. L'individu, un jove de 20 anys identificat com a Kujtim Fejzulai, era un dels 90 islamistes austríacs que volien viatjar a Síria. Per això va ser condemnat a presó l'abril passat i al desembre va ser posat en llibertat anticipadament, segons ha explicat el ministre de l'Interior austríac, Karl Nehammer.\nEn roda de premsa, Nehammer va assenyalar que Kujtim tenia doble nacionalitat, d'Àustria i de Macedònia del Nord, d'on eren originaris els seus pares. El Govern de Macedònia del Nord va mostrar la seva disposició a col·laborar amb les autoritats austríaques.\nEl ministre va confirmar que el terrorista abatut era «simpatitzant d'Estat Islàmic» i que tenia antecedents penals. Així, va detallar que el 25 d'abril del 2019 va ser condemnat a presó per intentar viatjar a Síria per unir-se a Estat Islàmic i que el 5 de desembre passat va ser posat en llibertat condicional anticipada.\nLes autoritats austríaques coneixien doncs el seu potencial de violència i la seva simpatia pel gihadisme, ja que el 25 d'abril del 2019 va ser condemnat «per associació terrorista» a presó, per intentar viatjar a Síria per unir-se al grup terrorista Estat Islàmic. El 5 de desembre va ser posat en llibertat condicional anticipada, partint dels privilegis que concedeix a un jove adult la llei de tribunals juvenils (JGG), assenyala l'agència austríaca APA.\n«Definitivament era un seguidor de l'EI», va remarcar Nehammer, després d'haver afirmat hores abans que en l'atemptat hi va participar «almenys un terrorista islamista».\nLa policia eleva a quatre les víctimes mortals en l'atac múltiple al centre de Viena.


Festa d'aniversari de Vil·la Florida: 10 anys de centre cívic\nFesta d’aniversari de Vil·la Florida: 10 anys de centre cívic\nEl Centre Cívic Vil·la Florida va celebrar el dissabte 6 de maig amb un munt d’activitats: infantils, familiars, per joves… per a totes les edats i tipologies.\nL’antiga torre dels Sivilla és ara un espai de lleure, d’activitats i de tallers que aglutinen al veïnat. És un centre de referència, d’acolliment, de distracció. Un món cultural i un nucli de vida. El 6 de maig ho vàrem celebrar: una catifa florida per lluir, un arbre dels desitjos per definir il·lusions, un aprenentatge de la cuina de flors a càrrec de David Sanmartín, tot emmarcat amb el passat i present de l’exposició d’imatges d’Albert Paluzie, envoltat de les notes del concert del cor Albada… i per concloure i agafar embranzida, una botifarrada popular. Fa molts anys que n’és dempeus, però potser mai Vil·la Florida no havia estat tan viva.\nCuriositat. Avui la Vil·la Florida és el primer jardí d’Espanya que incorpora finalitats terapèutiques\nHort al balcó. A la imatge destacada, el xef David Sanmartin posant el chimichurri el tataki de tonyina. Fotografies de Jaume Arisa\nEl doctor Miquel Prost, pensant en la gent gran, va dissenyar un jardí que tingués finalitats terapèutiques: gandules per l’helioteràpia, ja que el sol fixa el calci dels ossos; aigua per un tractament d’hidroteràpia buscant la tranquil·litat i la pau; però, sobretot, un innovador tractament de l’activació de la circulació sanguínia, tret dels models alemanys, ha fet dels jardins de la Vil·la Florida un innovador centre terapèutic. Tot passejant amb els peus nus podeu trobar diferents textures, des de còdols a escorces, des de graves a fusta, caminant amb els peus nus, reporta un munt de beneficis per la nostra salut. Proveu!!\nObsequis de bosses, xapes, llapissos, punts de llibres, llibrets de Vil·la Florida. Fotografia de Jaume Arisa\nHi ha molt de respecte en els seus murs: cavallers, bisbes, monges, ordes de Santa Maria del Mar, burgesos, velers, pioners de l’indústria del ferrocarril o del cava, mestres modernistes, noucentistes, franquistes… penseu que quan entreu a Vila Florida entreu a casa seva i… això té molt valor.\nConcert del Cor Albada\nEn el marc del 10è aniversari del Centre Cívic Vil·la Florida, el Cor Albada de l’Agrupació Cor Madrigal ha acabat l’assaig proporcionant un breu concert als pocs veïns que podien aguantar el sol de migdia. Com no podia ser d’una altra manera, no hi ha faltat el nostre himne d’aniversaris: el ”Cantares”. Des de fins, he de justificar l’absència de molts cantaires, ja que l’agenda musical de maig és tan florida com la nostra Vil·la o més.\nAprofito l’ocasió per compartir en nom de la formació actual que el passat 14 de maig vam celebrar el 50è aniversari del cor al Conservatori Municipal de Barcelona. I com a veïna, comparteixo el desig del barri que Vil·la Florida pugui arribar a celebrar com a mínim el 50è aniversari.


Ferri: “Sánchez Zaplana ha aprovat un Pla Jove de forma il·legal per electoralisme” – Compromís\nCompromís denuncia que el Pla Jove publicat hui en el DOCV és un document diferent al que va aprovar el Consell Rector de l’IVAJ\nEl diputat de Compromís, Fran Ferri, ha denunciat que el Pla Generalitat Jove 2015-2017 publicat hui en el Diari Oficial de la Comunitat Valenciana és il·legal ja que no es tracta del mateix document aprovat pel Consell Rector de l’IVAJ, que és qui té la competència per aprovar el Pla segons el que estableix la Llei de Joventut.\nEl Consell Rector es va reunir el 29 de gener de 2015 i va aprovar, sense el suport dels vocals del Consell de la Joventut de la Comunitat Valenciana, un Pla Jove que ara s’ha vist modificat sense tornar a consultar als representants de l’associacionisme jove. La modificació consisteix en la introducció d’actuacions alienes a l’àmbit de les polítiques de joventut com ara “Ajudes i instruments financers per a projectes d’estalvi i eficiència energètica i energies renovables”.\nPer a Ferri, “l’objectiu de la manipulació il·legal del document aprovat en el Consell Rector ha sigut unflar de manera artificial la xifra d’inversió en el Pla que ha anunciat el govern valencià amb actuacions que no tenen cabuda en un Pla Jove. Sánchez Zaplana ha manipulat la decisió del Consell Rector per a poder vendre una inversió falsa i irreal com a part de la seua pròpia campanya electoral a l’Ajuntament d’Alacant. És un insult a tota la joventut valenciana que demostra que prefereix un funcionament autoritari en lloc de respectar la participació dels i les joves en la configuració de les polítiques del Consell”.\nLa modificació del document aprovat el 29 de gener vulnera l’article 44 de la Llei 18/2010 de Joventut que senyala que “el Pla Generalitat Jove serà elaborat per l’Institut Valencià de la Joventut. Generalitat Jove i, una vegada aprovat pel seu Consell Rector, es remetrà a la conselleria competent en matèria de joventut, que elevarà la proposta al Consell per a la seua aprovació”.\nSegons Ferri, “Sánchez Zaplana cobra com a consellera però actua com a candidata disposada a botar-se la llei i els òrgans de participació amb ànims purament electoralistes. El Pla Jove naix des de la il·legalitat, a banda de no haver sigut consensuat amb el Consell de la Joventut ni comptar amb un sistema d’avaluació o planificació econòmica creïble. Les polítiques de joventut continuen segrestades pels interessos del Partit Popular com ja va quedar demostrat amb la trama d’enxufisme de membres del PP a l’Institut Valencià de la Joventut”.\nCompromís ha reclamat una rectificació immediata de la consellera Sánchez Zaplana i li ha exigit que complisca el que estableix la Llei de Joventut i deixe d’utilitzar el seu càrrec de forma electoralista.


Balanç de les incidències viàries més destacades del cap de setmana del 3 al 5 de novembre\nDiumenge, 05 de novembre de 2017\nEl Servei Català de Trànsit informa que des de les 15.00 h de divendres 3 de novembre fins a les 20.00 h d’avui, diumenge dia 5, s’han registrat dues víctimes mortals en dos sinistres de trànsit a la xarxa viària interurbana de Catalunya. El darrer va tenir lloc ahir dissabte a la nit a la B-151 a Rubí (Vallès Occidental) com a conseqüència de la sortida de via d’una motocicleta. El seu conductor, un home de 30 anys, va resultar mort. El primer accident mortal d’aquest cap de setmana va ocórrer dissabte a la tarda a la carretera TV-2231 a l’altura de la Secuita (Tarragonès) en què un home de 52 anys va morir en bolcar el remolc del tractor que conduïa.\nPel que fa a la mobilitat de retorn d’aquesta tarda de diumenge, s’han registrat retencions cap a l’àrea metropolitana de Barcelona a les següents vies:\n· C-17: 18,5 km entre Aiguafreda i Canovelles a causa d’un accident en aquesta darrera població que ha tallat un carril en sentit sud\n· C-16: 17 km de cues intermitents entre Guardiola de Berguedà i Berga\n· A-2: 13 km entre el Bruc i Abrera i 2 km tant a Pallejà com a Sant Andreu de la Barca\n· AP-7: 12 km de Llinars del Vallès a la Roca del Vallès\n· C-55: 4 km a Sant Vicenç de Castellet i 1,5 km a Manresa\n· C-58: 3 km a Montcada i Reixac\n· N-340: 2 km a Vallirana\n· B-20: 1,5 km a Santa Coloma de Gramenet\nD’altra banda, a primera hora de la tarda, unes marxes lentes han provocat retencions a l’AP-7 a l’Aldea i Camarles en sentit nord, i intensitat a l’LL-11 a Lleida en direcció Alcarràs.\nPer minimitzar les afectacions viàries de l’operació retorn d’aquesta tarda de diumenge, s’han habilitat mesures de regulació i ordenació del trànsit a la C-55 a Castellgalí i a la C-16 a Cercs i Berga.\nTambé cal destacar que hi ha dues vies de la Vall d’Aran on és obligatori circular amb cadenes a causa de la neu: la C-28 a Naut Aran (de Vaquèira a Casa Sastrada) i la C-142b, també a Naut Aran per accedir al Pla de Beret.\nDurant aquest matí, s’han produït algunes incidències que han dificultat la circulació:\n· Arran d’una manifestació, la carretera BV-5121 s’ha tallat a Llinars del Vallès en ambdós sentits, fet que ha causat aturades a la mateixa via a la Roca del Vallès, així com a l’AP-7, també a la Roca del Vallès per enllaçar amb la sortida de Cardedeu i a la C-35 a Cardedeu en ambdós sentits.\n· A més, un accident a la C-35 a Cardedeu ha obligat a donar pas alternatiu en aquest punt i un altre sinistre a la C-58 a Vacarisses ha provocat el tall d’un carril en direcció Manresa.\nPel que fa a la tarda de dissabte, es van formar aturades a algunes vies d’accés a la capital catalana com la C-58 a Sant Quirze del Vallès, l’A-2 a Sant Joan Despí i les Rondes de Barcelona. A més, la TV-2231 es va tallar al seu pas per la Secuita com a conseqüència del sinistre mortal que hi va haver en aquesta via.\nDurant el matí, es van registrar retencions a l’N-145 a les Valls de Valira i a l’N-260 a la Seu d’Urgell, en ambdós casos per accedir a Andorra. I com a conseqüència de les pluges intenses que van afectar la comarca del Baix Empordà, a la C-31 es va restringir un carril a Calonge en direcció Llagostera per l’acumulació d’aigua a la calçada.\nAfectacions de divendres a la tarda\nAl llarg de la tarda de divendres, hi va haver mobilitzacions a diversos punts de Catalunya que van causar les següents afectacions viàries:\n· A causa de manifestacions, es va tallar la C-16 a Berga (del pk 96 al pk 94) en direcció Navàs i es va restringir en ambdós sentits també a Berga, entre el pk 99 i el pk 98,5. En aquest eix es van formar aturades entre Berga i Guardiola de Berguedà en sentit nord. D’altra banda, l’N-II es va tallar a l’altura del Masnou, Premià de Mar i Montgat, així com l’N-420 a Montblanc i l’N-420 a Marçà. A més, la C-14 va patir retencions de 2 km a Oliana en ambdós sentits de la marxa.\nI com a conseqüència de marxes lentes, hi va haver aturades a la C-17 entre Tona i Vic en sentit nord i de Manlleu a Vic, en sentit sud. També es va veure afectada la C-25 a Vic on es van formar cues d’uns 2 km en direcció Girona.\nPer últim, destacar que a l'AP-7 hi va haver fins a 9,5 km d'aturades a Santa Perpètua de Mogoda en sentit sud a causa d'un accident mortal que es va produir cap a les 14.38 h i que va provocar restriccions de trànsit de sortida de Barcelona.


L’Associació 500×20 munta paradeta a la Cultura va de Festa-2011 – Associació 500×20\nL’Associació 500×20 munta paradeta a la Cultura va de Festa-2011\n10 maig, 2011 per 500x20\nSota el lema “La Nostra crisi, els seus negocis; les seves pors, la nostra cultura”\nes va celebrar un cop més la Festa de la cultura de NouBarris al Parc de la Guineueta.\nL’Associació 500×20 va repartir papers per evitar un nou cas de desnonament a Verdum i recollir signatures contra els desnonaments.\nCategories Nou Barris, cultura Navegació per les entrades\nDESNONAMENT: dimarts 10 de maig 8’30 mati – la familia Pascual-Manoli es quedaran a casa!!!\n500×20 participa de l’acampada i activitats de pza catalunya


dins una capseta de cartró: La declaració de la renda, 2n capítol\nFinalment, he aconseguit pasar de pantalla, i m'han atès! Ja ho diuen, que a la desena va la vençuda!!! El que m'ha atès, però, era una màquina, i no una persona. M'ha començat els tràmits per sol·licitar l'esborrany. Però jo no vull sol·licitar l'esborrany, perquè marxo a Tolosa diumenge i això ha d'estar resolt abans. Jo el que volia era saber què havia de fer per aconseguir l'esborrany que ja havia sol·licitat, si existeix, i si no, quines dades necessito per fer la declaració jo soleta (i com aconseguir-les). Però ja sabem que amb les màquines no es pot dialogar.\nExhaurida la via de trucar a l'Agència Tributària, he passat al pla b: Trucar al J, que és advocat i sap com funcionen aquestes coses. El J m'ha respost a la primera, tot i que era als jutjats, i m'ha atès en català :-) L'haurien de contractar a l'Agència Tributària, trobo. I m'ha explicat on havia d'anar a buscar l'esborrany, m'ha avisat que segurament no el tindrien, i m'ha dit quines dades havia de demanar i a on en cas que no el tinguessin. Una meravella. Els amics advocats són superútils per aquestes coses!!!\nAixí que me'n vaig cap a la meva delegació d'hisenda (me n'ha donat l'adreça, també. Si ja ho dic, que l'haurien de contractar!!!).\nM'he preparat una bossa amb el kit bàsic gestions:\n- Paquet de tabac\n- Paquet de xiclets (a la cua no es pot fumar)\n- Ampolla d'aigua (espero que am mig litre m'arribi)\n- Dues madalenes\n- Paraigües per si es posa a ploure de camí (estrany costum adquirit a Tolosa)\n- Jerseiet per si se'm fa de nit i refresca\n- Apunts d'occità per passar el rato, que tinc examen el dia 13\nSi a mitja nit no he donat senyals de vida, organitzeu un equip de socors, si us plau.\nPublicat per carme a 10:37\nHa, ha! Mai havia trobat un maual d'instruccions sobre com fer la declaració de la renta tan útil!\n-i tan divertit!-.\n5 de juny de 2008, a les 19:51\nEl socors des de Tolosa, serà complicat. Però no et deixarem caure, vaja!!!\nPS Saps la diferéncia entre un robot i jo? Jo sóc incapaç d'escriure les lletres "tal com apareixen a la imatge", doncs em triga mig hora per enviar-te mig línia...:))\n6 de juny de 2008, a les 20:26\nuhm, no sabia que tenia activat això del text aquest. de tota manera, pel que sé, tal i com està el tema del reconeixament de formes, els robots estan lluny de poder-ho fer... en això encara els superem! :-)\n8 de juny de 2008, a les 20:58\nmarta, el meu consell és que davant de qualsevol problema truquis al j directament :-P


Laramani Hotel Boutique Cusco Perú - Ofertes d'hotels amb els MILLORS DESCOMPTES EN LÍNIA\nCalle alfredo yepez miranda b-1-a urb. magisterial 2da. etapa, Wanchaq, Cusco, Perú, 51 - Veure al mapa\nMés informació sobre Laramani Hotel Boutique\nSituat a Barris, Laramani Hotel Boutique és el lloc perfecte per gaudir de Cusco (Cuzco) i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. No és menys excepcional el fàcil accés que té l'hotel a les incontables atraccions i llocs d'interès de la ciutat com Aeroport Internacional Alejandro Velasco Astete, Estadio Garcilaso, Piscina Temperada de Wanchaq.\nLaramani Hotel Boutique ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, magatzem d'equipatge, Zones públiques amb Wi-Fi, servei d'habitacions.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Laramani Hotel Boutique és la vostra destinació si buscau allotjament de qualitat a Cusco (Cuzco).


Simple web, utilitza una landing page - TuTensWeb\nSimple web, utilitza una landing page\nHome > Servei de dominis, hostings, seo, marqueting online, xarxes socials i dissenys web. > Simple web, utilitza una landing page\nSimple Web: utilitza una landing page i mostra al món en un cop d’ull qui ets i que fas.\nDes de tutensweb creiem en un sistema web esquemàtic, precís, directe i elegant, oportú per assegurar una web que podrem implementar si resulta necessari en cas de futura necessitat. Tot i així utilitzem els mateixos sistemes actuals que les STANDARD WEB i BOTIGA ONLINE amb, un ús fàcil, amb tauler de control propi, amb un aprenentatge ràpid i còmode pel nostre client.\nDisposem d’un temps determinat d’aprenentatge per al nostre client inclòs al preu, és un temps necessari per poder explicar el funcionament simple web i així poder tenir un ús total de la seva plataforma online.\nNecessites estar online, però amb poca informació ja fas!\nSi vols fer la teva comanda simple web contacta amb nosaltres de manera fàcil i ràpida.


Obama a Ghana, Moratinos a Guinea - Carles Llorens - Els blogs d'e-noticies\nMentre, no gaire quilòmetres al sud, el ministre espanyol s’abraçava amb Teodoro Obiang Nguema Mbasogo, l’home que el proper 3 d’agost farà trenta anys que governa l’antiga Guinea espanyola, un dels països més corruptes de l’Àfrica subsahariana. El ministre plantejava el viatge com l’inici del retrobament entre l’antiga colònia i l’antiga metròpoli. S’amagava que és l’enèsim intent de retrobament. I sobretot s’amagava que, en anteriors viatges, Moratinos havia tingut el compromís d’Obiang que a les eleccions del passat 4 de maig del 2008 s’iniciaria un procés d’obertura democràtica que, òbviament, no es va produir quan el partit governamental va obtenir el 99 % dels vots.\nMoratinos tornava a Guinea com si res hagués passat. Cap demanda de democràcia. Cap referència a les eleccions de maig del 2008. Més aviat declaracions en sentit contrari elogiant “el que Guinea havia evolucionat”... El que ha acabat de posar el contrast amb el viatge de Obama, mostrat definitivament que en aquest tema Espanya va amb el pas completament canviat, ha estat, però, la presència de don Manuel Fraga Iribarne a la delegació espanyola.\nEn una ocasió que vaig tenir l’oportunitat de parlar amb el secretari general del partit d’Obiang, Filiberto Ntutumu. Em va dir que calia entendre Guinea com un exemple de “democràcia a l’africana”. Veient a Obiang penjant no sé quina medalla a Fraga per ser el ministre espanyol que, a l’època, va signar la concessió de la independència a Guinea, és clar quina democràcia van mamar els militars guineans: la democràcia franquista de l’Academia Militar de Zaragoza.\nUn s’ha de preguntar: què hauria passat si tot aquest espectacle l’hagués muntat el govern Aznar? Succeeix, però, que tots aquests despropòsits han estat organitzats per un dels governs més progressistes del món. Leyre Pajín parla de la conjunció d’astre que ha fet que coincidissin en el temps Obama i Zapatero. No diu, però, que estan en hemisferis diferents.\nEls blogs d'e-noticies - Carles Llorens - Obama a Ghana, Moratinos a Guinea


Llibre Sara i Jeremies de Sebastià Alzamora, editorial Proa | Llibresperllegir.cat\nAutor: Sebastià AlzamoraEditorial: ProaGènere: ContemporàniaAny d'edició: 2002Valoració dels usuaris: 0/10Valora aquest llibre: Select ratingGive it 1/10Give it 2/10Give it 3/10Give it 4/10Give it 5/10Give it 6/10Give it 7/10Give it 8/10Give it 9/10Give it 10/10\nLa història de Sara i Jeremies transcorre en la Mallorca preturística i és un exemple de com la vida de les persones està plena d'alts i baixos, de moments esplendorosos però també de tragèdies i secrets inconfessables que ens marcaran per sempre.\nLa manera d'abordar la decadència, la solitud i la decrepitud causades per la vellesa és el que m'ha captivat de la novel·la. I és precisament aquesta decadència la que fa reviure molts fantasmes del passat...\nSara i Jeremies ha estat enviat per Alba el dia Dj, 05/04/2012 - 00:42 ×\nPer deixar comentaris has d'estar registrat: Registre Si ja estàs registrat, entra des d'aquí Comentaris sobre "Sara i Jeremies"\nenviat per J. M. Vidal-Illanes el dia Dv, 06/04/2012 - 20:31 Sara i Jeremies\nJeremies Sara i Jeremies\nJeremies jeu al terra, vell i decrèpit però ple de dignitat sense renunciar al passat, a allò que va ser un dia, sense voler acceptar de bon grat la situació, exigint valer-se per si mateix, quan en realitat això forma part d’un passat que no tornarà. Jeremies se’ns presenta en una situació que provoca una primera sensació d’angoixa en el lector. Així comença un relat que transcorrerà per la vida i la mort, pel record i l’oblit, per la serenor i la folia, per l’amor i el dissort, pels bons moments al voltant d’una reunió social i per la tragèdia subsegüent. És una història oscil·lant, un relat compromès amb una realitat en extinció i amb una estructura narrativa molt cinematogràfica.\nEn una obra amb constants flashbacks Alzamora desplega un relat que parla de la desaparició d’una etapa en la història de Mallorca, que va des d’abans de la guerra civil fins als moments actuals. Una obra que parla del món rural, de la Mallorca preturística, dels costums, dels silencis, de les complicitats, de l’oblit, de l’apagament d’unes vides que es consumeixen lentament i fatigosament com uns espelmes que acceleren la combustió amb el pas dels anys.\nAmb Sara i Jeremies em va semblar llegir una història d’amor de dues persones que, sense proposar-ho expressament, simplement per l’acció d’una força natural, es varen estimar tota la vida; per que l’amor pot ser només sigui això en moltes ocasions a diferència del que exposa Fromm a L’art d’estimar. La història, pel context i les circumstàncies dels protagonistes, podria haver esdevingut la narració d’un amor impossible, però en el fons es converteix en un torcebraços entre la força de l’estima i la força del mal; de fet l'amor i el mal ens dibuixen un plet vital on després de rebre un cop aprens a aixecar-te esperant la següent sotragada sense deixar-te trepitjar. Així l'amor i el mal són descrits de forma bestial mentre acompanyen Sara i Jeremies des de la seva joventut fins a les portes de la mort; de fet al llarg del relat llegim com aquestes forces poden marcar el transcurs de tota una vida de manera absoluta.\nAlzamora escriu amb Sara i Jeremies una novel·la que va trencar narrativament amb la trajectòria assolida fins aleshores, i pel que sembla ho va fer plenament conscient de que volia plasmar una narració menys experimental, més tradicional. El resultat és una obra que commou, que emociona, que projecta amb naturalitat les pèrdues personals i els silencis que les acompanyen, la fi d’uns mons i el reconeixement davant la mort, i tot això ho fa des d’una conscient fugida del costumisme.\nCom confessa l’autor, la idea va sorgir a partir de la mort dels seus padrins, els quals responien a un prototipus de personatges que són els que resten descrits a la novel·la: pagesos, analfabets, situats en el context d'una Mallorca prèvia al turisme. Diu Alzamora que «Quan moriren em quedà la sensació de veure morir una època i per aquest motiu , els vaig voler retre un homenatge».\nPer distanciar-se de l’excessiu localisme i donar una certa universalitat als fenòmens que descriu, l’autor opta per donar als personatges una sèrie de noms bíblics, en un gest d’universalització dins un món “massa” mallorquí. Romp així els motlles excessivament locals i alhora incorpora uns noms que afegeixen un cert aire mític a la història.\nL’eix de la narració el trobem en la comparació de dues trobades familiars, una a l’actualitat i una altra vint-i-cinc anys enrere, on la mateixa família es reunia per celebrar la matança del porc i viu uns fets que serveixen per anar reconstruint una sèrie d’esdeveniments que resumeixen la vida dels protagonistes. Així Sara i Jeremies adquireixen volum i complexitat dins l’aparent senzillesa que deriva de la condició de pagesos sense massa perspectives de futur si les coses no canviaven.\nL’absència permanent d’un fill perdut prematurament –algú diferent– afegeix un nou eix narratiu que s’enllaça al conflicte principal i als records de la guerra com a procés psicosocial i condicionant de tota un generació. Precisament amb relació als esdeveniments de la guerra, crec que podem denominar com a antològica l’escena de Jeremies i els seus companys a la platja de sa Ràpita esperant un desembarcament dels rojos, emmarcat tot dins una follia que descriu molt bé allò absolutament forassenyat que resultava tot plegat.\nLa tensió narrativa justa es trenca en ocasions amb escenes com la de l’accident de cotxe, la rebel·lió de Jeremies contra el seu senyor, les peripècies a la platja de sa Ràpita o la volumetria d’un sergent paradoxal de la guàrdia civil, que combina amb cura l’amistat i la professionalitat.\nEl resultat final és una novel·la que llaura les dures terres de l'amor, de l'amistat, de la solitud, dels contratemps. Sara i Jeremies transita per la polseguera d’un camí pel de vigor però que desemboca en la vellesa i s’atura en revolts que en ocasions ofereixen vistes sobre la serenitat i la bellesa, i en d’altres sobre la derrota, o ens descriuen la cara més dura de la por o l’amargura. La novel·la d’Alzamora és també un epitafi sobre la tomba d’una Mallorca desapareguda que va donar pas a una terra despersonalitzada i d’arrels confuses i perdudes, que potser encara no s’ha destruït del tot però que hi du la proa ben orientada cap aquest destí.\nJa som 4122 usuaris registrats\nHem publicat 1560 llibres\nHem publicat 5967 comentaris